b"\n_START_ARTICLE_\nLouis Fran\xc3\xa7ois de Boufflers\n_START_PARAGRAPH_\nLouis Fran\xc3\xa7ois de Boufflers, hertug av Boufflers, greve av Cagny (f\xc3\xb8dt 10. januar 1644 i Crillon i Oise, d\xc3\xb8d 22. august 1711 i Fontainebleau) var marskalk av Frankrike._NEWLINE_Louis-Fran\xc3\xa7ois stammet fra en gammel adelsfamilie fra Picardie. Han utmerket seg i krigstjeneste under Cond\xc3\xa9, Turenne, Cr\xc3\xa9quy, Luxembourg og Catinat i kingens kriger siden 1672.\n_START_SECTION_\nLiv og virke\n_START_PARAGRAPH_\nBoufflers gikk inn i milit\xc3\xa6r tjeneste i 1663, og ble oberst for dragoner i 1669. _NEWLINE_Under erobringen av Hertugd\xc3\xb8mmet Lothringen i 1670 tjenestegjorde han under marskalk Fran\xc3\xa7ois de Cr\xc3\xa9quy. I De forente Nederlandene tjenestegjorde han under Henri de la Tour d'Auvergne de Turenne, og han utmerket seg i tjenesten, for da Turenne ble drept av en kanon i 1675, fikk han kommandoen over de franske baktroppene under tilbaketrekningen. Han var p\xc3\xa5 dette tidspunktet brigader og i 1677 fikk han generalsgraden Mar\xc3\xa9chal de camp._NEWLINE_Han tjenestegjorde i en rekke milit\xc3\xa6re aksjoner, og ble i 1681 generall\xc3\xb8ytnant. Han ledet den franske h\xc3\xa6ren mot Moselle ved innledningen av ni\xc3\xa5rskrigen og hadde en rekke seire. 15. oktober 1688 inntok han den viktige festningen ved Mainz med 20\xc2\xa0000 soldater, og ledet deretter et korps til elva Sambre, hvor de sluttet seg til Fran\xc3\xa7ois-Henri de Montmorency-Luxembourgs styrker i slaget ved Fleurus._NEWLINE_Han ble s\xc3\xa5ret i angrepet p\xc3\xa5 Mons i 1691, men var tilstede sammen med kongen under beleiringen av Namur (1692), og deltok i seieren i slaget ved Steenkerque 3. august samme \xc3\xa5r. Han ble for sine fortjenester samme \xc3\xa5r utnevnt til marskalk av Frankrike, og til hertug i 1694. Samme \xc3\xa5r ble han guvern\xc3\xb8r over fransk Flandern og byen Lille. Han ble beleiret under beleiringen av Namur (1695), og m\xc3\xa5tte kapitulere da 8\xc2\xa0000 av hans 12\xc2\xa0000 menn var drept._NEWLINE_Han spilte en avgj\xc3\xb8rende rolle under freden i Rijswijk, som avsluttet ni\xc3\xa5rskrigen._NEWLINE_Under den etterf\xc3\xb8lgende spanske arvef\xc3\xb8lgekrigen ble han truet av en beleiring av hertugen av Marlborough og Eugene av Savoia. Boufflers hadde kommandoen over byen, som holdt ut i tre m\xc3\xa5neder. Han fikk \xc3\xa6resbevisninger etterp\xc3\xa5 av kongen, som om han hadde vunnet slaget. Hans motstand hadde v\xc3\xa6rt slik at hans motstandere lot ham selv bestemme vilk\xc3\xa5rene for sin kapitulasjon. _NEWLINE_I 1708 ble han utnevnt til pair av Frankrike._NEWLINE_I 1709, da invasjon truet, tilb\xc3\xb8d Boufflers seg \xc3\xa5 tjene under Claude-Louis-Hector de Villars, og var med ham i slaget ved Malplaquet. Her vieste han stor dyktighet, og etter at Villars ble s\xc3\xa5ret ledet han den franske armes retrett uten \xc3\xa5 tape verken kanoner eller fanger. _NEWLINE_Han d\xc3\xb8de i Fontainebleau den 22. august 1711."